
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 41286 ( 1 ) 

Χορήγηση άδειας ίδρυσης και λειτουργίας Ερασιτεχνικής 
Σχολής Χορού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

2. Το Ν. 1158/81 «Περί οργνώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως κ.λπ. 
(ΦΕΚ 127/Α/13.5.81). 

3. Το άρθρο 15 του Ν. 1348/1983 «Διάλυση του 
Ν.Π.Δ.Δ. με την επωνυμία «Άρμα θέσπιδος» και άλλες 
διατάξεις (ΦΕΚ 47/Α/14.4.1983) 

4. Το Π.Δ. 457/83 «Ιδρυση και λειτουργία Ερασιτεχνι¬ 
κών Σχολών Χορού» (ΦΕΚ 174/Α/28.11.1983). 

5. Την αριθμ. ΥΠΠΟ/ΓΝΟΣ/49095/30.10.91 (ΦΕΚ 
987/Β/91) Υπουργική Απόφαση “μεταβίβαση αρμοδιοτή¬ 
των Υπουργού και δικαιώματος υπογραφής “με εντολή 
Υπουργού” στο Γενικό Γραμματέα και στους Προϊσταμέ¬ 
νους Δ/νσεων, Τμημάτων και Γραφείων της Κ.Υ. του 
ΥΠ.ΠΟ". 

6. Αίτηση του Γεωργίου Γεωργιάδη, με τα συνοδεύοντα 
δικαιολογητικά. 

7. Το από 9.9.97, πρακτικό της αρμόδιας Επιτροπής του 
άρθρου 6 παρ. 4 του Ν. 1158/81, όπως τροποποιήθηκε 
μεταγενέστερα. 

8. Την αριθμ. 25576/8.10.96 (ΦΕΚ 964/Β/96) από¬ 
φαση για την ανάκληση της αριθ. 5888/87 απόφαση και 
άρση άδειας ίδρυσης λειτουργίας, αποφασίζουμε: 

1. Χορηγούμε στο Γεώργιο Γεωργιάδη, άδεια ίδρυσης 
και λειτουργίας Ερασιτεχνικής Σχολής Χορού με την επω¬ 
νυμία «Ερασιτεχνική Σχολή Χορού Γεώργιου Γεωργιάδη» 
και έδρα το επί της οδού Αθανασίας 8 Παγκράτι, Αθήνα, 
κτίριο, μετά τις προσαρμογές που έγιναν στους χώρους 
της Σχολής, σύμφωνα με τις εγγραφές οδηγίες του ΥΠΠΟ 
και το διαπιστωτικό πρακτικό της αρμόδιας Επιτροπής. 

2. Η αριθ. 25576/96 (ΦΕΚ 964/Β/96) Απόφαση παύει 
ισχύουσα. 

3. Η Σχολή θα αρχίσει τη λειτουργία της από το σχολικό 
έτος 1997 - 98. 

4. Από τις διατάξεις αυτής της Απόφασης δεν προκαλεί- 

ται δαπάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεΐ στην Εφημερίδα 
της Κυβερνήσεως. 

Αθήνα, 11 Σεπτεμβρίου 1997 

Με εντολή Υπουργού 
Ο Διευθυντής 

ΠΟΛ. ΠΟΛΥΧΡΟΝΟΠΟΥΛΟΣ 
-♦- 

Αριθ. 41962 (2) 

Τροποποίηση της 14351/3.7.97 απόφασης ΥΠΠΟ. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

2. Το Ν. 1158/81 «Περί οργνώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως κ.λ.π. 
(ΦΕΚ 127/Α/13.5.81). 

3. Το όρθρο 15 του Ν. 1348/1983 «Διάλυση του 
Ν.Π.Δ.Δ. με την επωνυμία « Αρμα θέοπιδος» και άλλες 
διατάξεις (ΦΕΚ 47/Α/14.4.1983) 

4. Το Π.Δ. 370/83 «Κανονισμός οργάνωσης και λει¬ 
τουργίας Ανώτερων Σχολών Δραματικής Τέχνης (Τμήμα 
Υποκριτικής) (ΦΕΚ 130/Α/83). 

5. Την αριθμ. ΥΠΠΟ/ΓΝΟΣ/49095/30.10.91 (ΦΕΚ 
987/Β/91) Υπουργική Απόφαση: “μεταβίβαση αρμοδιοτή¬ 
των Υπουργού και δικαιώματος υπογραφής “με εντολή 
Υπουργού” στο Γενικό Γραμματέα και στους Προϊσταμέ¬ 
νους Δ/νσεων, Τμημάτων και Γραφείων της Κ.Υ. του 
ΥΠ.ΠΟ’. 

6. Αίτηση της Εταιρείας “θέατρο Τζένη Καρέζη" με τα 
συνοδεύοντα δικαιολογητικά. 

7. Την αριθμ. 14351/3.7.96 (ΦΕΚ 619/Β/23.7.97) 
απόφαση με την οποία χορηγήθηκε άδεια ίδρυσης και λει¬ 
τουργίας Ανώτερης Σχολής Δραματικής Τέχνης (Τμήμα 
Υποκριτικής) στην Εταιρεία “θέατρο Αθήναιον , στο κτί¬ 
ριο επί της Πλατείας Ομονοίας 19 Αθήνα, αποφασί¬ 
ζουμε: 

1. Τροποποιούμε την αριθμ. 14351/3.7.97 (ΦΕΚ 619/ 
Β/23.7.97) Απόφασή μας με την οποία χορηγήθηκε άδεια 
ίδρυσης και λειτουργίας Ανώτερης Σχολής Δραματικής 
Τέχνης στην Εταιρεία “θέατρο Αθήναιον” και ορίζουμε εις 
το εξής ως επωνυμία της Σχολής την Ανώτερη Σχολή Δρα¬ 
ματικής Τέχνης της Εταιρείας “θέατρο Τζένη Καρέζη” 
(Τμήμα Υποκριτικής), λόγω αλλαγής της επωνυμίας της 
Εταιρείας “θέατρο Αθήναιον" σε “θέατρο Τζένη Καρέζη” 
από 14.8.97. 

2. Κατά τα λοιπά ισχύει η ανωτέρω απόφαση. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού Προϋπολογισμού. 

4. Η παρούσα απόφαση να δημοσιευθεΐ στην Εφημε¬ 
ρίδα της Κυβερνήσεως. 

Αθήνα, 8 Σεπτεμβρίου 1997 

Με εντολή Υπουργού 
Ο Διευθυντής 

ΠΟΛ. ΠΟΛΥΧΡΟΝΟΠΟΥΛΟΣ 


Αριθ. ΥΠΠΟ/ΚΑΤΕΧΝ/Δ/43094 (3) 

Άρση άδειας ίδρυσης και λειτουργίας Ωδείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

2. Το Β.Δ. 16/66 «Περί ιδρύσεως ιδιωτικών μουσικών 
ιδρυμάτων». 

3. Την απόφαση αριθμ. ΥΠΠΟ/ΓΝΟΣ/49095/30.10.91 
(ΦΕΚ 987/Β/91) Υπουργική Απόφαση: “μεταβίβαση αρ¬ 
μοδιοτήτων Υπουργού και δικαιώματος υπογραφής “με 
εντολή Υπουργού” στους Γεν. Γραμματείς, Γεν. Διευθυ¬ 
ντές και στους Προϊσταμένους Δ/νσεων, Τμημάτων και 
Γραφείων της Κ.Υ. του ΥΠ.ΠΟ” (ΦΕΚ 987/τΒ/ 
28.11.91). 

4. Την αριθμ. ΚΑΤΕΧΝ/Δ/39110/19.7.1994 απόφαση 
μας “Χορήγηση άδειας ίδρυσης και λειτουργίας Ωδείου 
στην Ομόρρυθμη Εταιρεία “Μερόπη Παπανικολάου και Σία 
Ο.Ε.» (ΦΕΚ 620/τΒ/11.8.1994). 

5. Την από 7.8.1997 αίτηση της εταιρείας “Μερόπη Πα- 
πανικολάου και Σία Ο.Ε.” με τα συνημμένα δικαιολογη- 
τικά, αποφασίζουμε: 

1. Αίρουμε την άδεια ίδρυσης και λειτουργίας του Αρι- 
στοτέλειου Ωδείου που χορηγήθηκε με την αριθ. ΥΠΠΟ/ 
ΚΑΤΕΧΝ/Δ/39110/19.7.1994 απόφασή μας. 

2. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 28 Αυγούστου 1997 

Με εντολή Υπουργού 
Ο Διευθυντής 

ΠΟΛ. ΠΟΛΥΧΡΟΝΟΠΟΥΛΟΣ 
-+- 

Αριθ. ΥΠΠΟ/ΑΡΧ/Β1 /Φ27/ΚΗΡ/42014/1430 (4) 

Χαρακτηρισμός Ναϋδρίου Τίμιου Σταυρού και εφαπτομέ- 
νου ερειπωμένου ναϋδρίου ανατολικά της Μονής Αγίου 
Ιωάννου «του Καπαρού» Πάρου, ως ιστορικού διατηρη¬ 
τέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση 
αρμοδιοτήτων Υπουργού». 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 
Μνημείων Νήοων, όπως αυτή διατυπώθηκε με την αριθμ. 
4/9.5.97 πράξη του, αποφασίζουμε: 

Χαρακτηρίζουμε το ναΰδριο Τίμιου Σταυρού και εφα- 
πτόμενο ερειπωμένο ναΰδριο ανατολικά της Μονής Αγίου 
Ιωάννη «του Καπαρού», ως ιστορικό διατηρητέο μνημείο 
και ορίζουμε ζώνη προστασίας 50πτ γύρω του. 

Πρόκειται για ναΐσκο του Τιμίου Σταυρού που είναι στε¬ 
γασμένος με ψευδοθόλο και φέρει στον ανατολικό τμήμα 
προσκολλημένο ορθογώνιο νάρθηκα, μάλλον μεταγενέ¬ 
στερο, μεγαλύτερου πλάτους από τον κύριο ναό. 

Το ανώνυμο ερειπωμένο παρεκκλήσι που εφάπτεται 

στο βόρειο τοίχο του Τίμιου Σταυρού είναι επίσης στεγα¬ 
σμένο με τον ίδιο τρόπο. Χρονολογείται μάλλον το 17ο ή 
18ο αιώνα. 

Η απόφαση αυτή δεν προκαλείται δαπάνη στον Κρατικό 
Προϋπολογισμό. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 4 Ιουλίου 1997 

Με εντολή Υπουργού 
Ο Προϊστάμενος της Διεύθυνσης 
ΝΙΚ. ΖΙΑΣ 

- ♦- 

Αριθ. ΥΠΠΟ/ΑΡΧ/Β1/Φ27/ΚΗΡ/42041/1431 (5) 

Χαρακτηρισμός Ι.Ν. Αγίας Αικατερίνης, στη Νάουσα της 
Πάρου, ως ιστορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση 
αρμοδιοτήτων Υπουργού». 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 
Μνημείων Νήσων, όπως αυτή διατυπώθηκε με την αριθμ. 
4/9.5.97 πράξη του, αποφασίζουμε: 

Χαρακτηρίζουμε τον Ι.Ν. Αγίας Αικατερίνης (μέσα στο 
κάστρο) Πάρου, ως ιστορικό διατηρητέο μνημείο και ορί¬ 
ζουμε ζώνη προστασίας 50πι γύρω του. 

Πρόκειται για μονόκλιτη θολοσκεπή βασιλική με ορθο¬ 
γωνίου εμβαδού θολοσκεπή προέκταση στο νότιο το'ιχο σε 
μορφή βαθέως αψιδώματος. Στο ναό σώζονται ενδιαφέ¬ 
ρουσες εικόνες του 17ου αιώνα. 

Η απόφαση αυτή δεν προκαλείται δαπάνη στον Κρατικό 
Προϋπολογισμό. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 4 Ιουλίου 1997 

Με εντολή Υπουργού 
Ο Προϊστάμενος της Διεύθυνσης 
ΝΙΚ. ΖΙΑΣ 

-♦- 

Αριθ. ΥΠΠΟ/ΑΡΧ/Β1/Φ27/ΚΗΡ/42042/1432 (6) 

Χαρακτηρισμός Ι.Ν. Αγίου Φιλίππου, στις Κάτω Καμάρες, 

στη Νάουσα της Πάρου, ως ιστορικού διατηρητέου 

μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση 
αρμοδιοτήτων Υπουργού». 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 
Μνημείων Νήσων, όπως αυτή διατυπώθηκε με την αριθμ. 
4/9.5.97 πράξη του, αποφασίζουμε: 

Χαρακτηρίζουμε τον Ι.Ν. Αγιου Φιλίππου, στις Κάτω Κα¬ 
μάρες, Πάρου, ως ιστορικό διατηρητέο μνημείο και ορί¬ 


ζουμε ζώνη προστασίας 50γπ γύρω του. 

Πρόκειται για μικρή μονόκλιτη βασιλική στεγασμένη με 
ψευδοθόλο, χωρίς καμπαναριό. Χρονολογείται μάλλον το 
17ο ή 18ο αιώνα. 

Η απόφαση αυτή δεν προκαλείται δαπάνη στον Κρατικό 
Προϋπολογισμό. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 4 Ιουλίου 1997 

Με εντολή Υπουργού 
Ο Προϊστάμενος της Διεύθυνσης 
ΝΙΚ. ΖΙΑΣ 

- 4 - 

Αριθ. οικ. 17 (7) 

Σύσταση Γραφείων Διοικητικού - Οικονομικού σε υπηρε¬ 
σίες της Περιφέρειας Θεσσαλίας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθ. 6 παρ. 11 του Ν. 2503/97 σύμ¬ 
φωνα με τις οποίες παρέχεται η δυνατότητα σύστασης 
Γ ραφείων Διοικητικού - Οικονομικού σε υπηρεσίες που 
δεν συστεγάζονται με τη Διεύθυνση Διοίκησης της Περι¬ 
φέρειας. 

2. Το γεγονός ότι οι περισσότερες Υπηρεσίες της Περι¬ 
φέρειας δεν συστεγάζονται στο ίδιο κτίριο με την Δ/νση 
Διοίκησης της Περιφέρειας και συνεπώς κρίνεται απαραί¬ 
τητη για λόγους λειτουργικούς και αντιγραφειοκρατικούς 
η σύσταση, σ’ αυτές, Γ ραφείων Διοικητικού - Οικονομι¬ 
κού, αποφασίζουμε: 

Συστήνουμε Γραφεία Διοικητικού - Οικονομικού στις 
κατωτέρω υπηρεσίες της Περιφέρειας που δεν συστεγά¬ 
ζονται στο ίδιο κτίριο με την Δ/νση Διοίκησης της Περιφέ¬ 
ρειας: 

1) Δημοσίων Έργων 

2) Ελέγχου Κατασκευής Έργων 

3) Ελέγχου Συντήρησης Έργων 

4) Δ/νσης Δασών Περιφέρειας 

5) Γεωργικής Ανάπτυξης 

6) Αυτοδιοίκησης 

7) Δ/νσης Δασών Ν. Λάρισας και Δασαρχεία Νομού Λά¬ 
ρισας. 

Επίσης γραφεία Διοικητικού - Οικονομικού συστήνουμε 
και στις Δ/νσεις Αυτοδιοίκησης - Διοίκησης Καρδίτσας, 
Μαγνησίας και Τρικάλων, καθώς και στις Δ/νσεις Δασών 
και Δασαρχείων Μαγνησίας, Καρδίτσας και Τρικάλων. 

Τα ανωτέρω Γ ραφεία που ανήκουν οργανικά στη Δ/νση 
Διοίκησης θα στεγάζονται στις αντίστοιχες Δ/νσεις και θα 
έχουν ως αντικείμενο την τήρηση του πρωτοκόλλου αλλη¬ 
λογραφίας, την διεκπεραίωση των εγγράφων, την μισθο¬ 
δοσία των υπαλλήλων και την εκκαθάριση των πόσης «ρύ¬ 
σεως λειτουργικών δαπανών. 

Τα σχετικά έγγραφα για την εκκαθάριση των λειτουργι¬ 
κών δαπανών θα υπογράφονται από τους Διευθυντές των 
αντίστοιχων Υπηρεσιών. 

Γ ία λόγους λειτουργικούς και υπηρεσιακών ιδιαιτεροτή¬ 
των οι Δ/νσεις Σχεδιασμού και Ανάπτυξης και Περιβάλλο¬ 
ντος και Χωροταξίας θα τηρούν το πρωτόκολλο στις Υπη¬ 
ρεσίες τους. 

Η παρούσα απόφαση, η οποία δεν προκαλεί δαπάνη για 
το Δημόσιο, να δημοσιευθεί στην Εφημερίδα της Κυβερ- 
νήσεως. 

Λάρισα, 4 Σεπτεμβρίου 1997 

Ο Γενικός Γραμματέας 
ΠΑΝΑΓΙΩΤΗΣ ΒΑΣΙΛΕΙΟΥ 

-♦- 

Αριθ. 1909 (8) 

Σύσταση Γ ραφείων στη Δ/νση Ελέγχου και Συντήρησης 
Έργων». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις της παρ. 1 του άρθρ. 2 του Ν. 2503/97 
σύμφωνα με τις οποίες η εσωτερική διάρθρωση οργανικών 
μονάδων σε γραφεία όπου απαιτείται γίνεται με απόφαση 
του Γενικού Γραμματέα Περιφέρειας. 

2. Την ανάγκη συνέχισης παραμονής και λειτουργίας 
κλιμακίων της Δ/νσης Ελέγχου και Συντήρησης Έργων 
στις πόλεις του Βόλου και Τρικάλων. 

3. Το γεγονός ότι η σύσταση και λειτουργία γραφείων 
της Δ/νσης Ελέγχου - Συντήρησης Έργων στις πόλεις Βό¬ 
λου και Τρικάλων θα εξυπηρετήσει ζωτικές λειτουργικές 
ανάγκες λόγω γεωγραφικής θέσης των πόλεων, τις εκτε- 
λούμενες εργασίες συντήρησης του Εθνικού δικτύου και 
την καλύτερη αντιμετώπιση εκτάκτων περιστατικών οε 
συνδυασμό με την ήδη υπάρχουσα εκεί υλικοτεχνική και 
στελεχιακή υποδομή, αποφασίζουμε: 

Συστήνουμε Γ ραφεία (κλιμάκια) στη Δ/νση Εκτέλεσης 
και Συντήρησης Έργων με έδρα τις πόλεις του Βόλου και 
των Τρικάλων. 

Οι αρμοδιότητες και τα καθήκοντα των υπαλλήλων των 
γραφείων, που συστήνονται με την παρούσα θα αφορούν 
εργασίες ελέγχου και συντήρησης Εθνικών οδών καθώς 
επίσης και την άμεση αντιμετώπιση εκτάκτων αναγκών. 

Η παρούσα απόφαση η οποία δεν προκαλεί δαπάνη για 
το Δημόσιο, να δημοσιευθεί στην Εφημερίδα της Κυβερ- 
νήσεως. 

Λάρισα, 2 Σεπτεμβρίου 1997 

Ο Γ ενικός Γ ραμματέας 
ΠΑΝΑΓΙΩΤΗΣ ΒΑΣΙΛΕΙΟΥ 

-♦- 

Αριθ. Α.Π. 4727 (9) 

Ίδρυση Γ ραφείου Σχεδιασμού και Ανάπτυξης Δωδεκανή- 
σου με έδρα τη Ρόδο». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του δεύτερου εδάφιου της παραγράφου 
1 του άρθρου 2 του Ν. 2503/1997 “Διοίκηση, οργάνωση, 
στελέχωση της Περιφέρειας, ρύθμιση θεμάτων γαι την 
Τοπική Αυτοδιοίκηση και άλλες διατάξεις”. 

2. Την ανάγκη προσαρμογής της οργάνωσης της Περι¬ 
φέρειας στις τοπικές συνθήκες και ιδιαιτερότητες. 

3. Την ανάγκη ταχείας διεκπεραίωσης των υποθέσεων 
και εξασφάλιση εύρυθμης και αποδοτικής λειτουργίας των 
υπηρεσιών της Περιφέρειας, αποφασίζουμε: 


Ιδρύουμε Γ ραφείο Σχεδιασμού και Ανάπτυξης Δωδεκα- 
νήοου με έδρα τη Ρόδο το οποίο αποτελεί οργανωτική μο¬ 
νάδα της Διεύθυνσης Σχεδιασμού και Ανάπτυξης της Πε¬ 
ριφέρειας Νοτίου Αιγαίου. 

Αρμοδιότητες του Γ ραφείου είναι οι εξής: 

1. Η σύνταξη προτάσεων για τη διαμόρφωση της περι¬ 
φερειακής πολιτικής στο Νομό Δωδεκανήσου. 

2. Η παρακολούθηση και ο έλεγχος της εφαρμογής της 
επενδυτικής πολιτικής του Δημόσιου Τομέα κατά την κα¬ 
τάρτιση και εκτέλεση του Νομαρχιακού Προγράμματος 
Δημοσίων Επενδύσεων Δωδεκανήσου, σύμφωνα με τις 
διατάξεις του Ν. 1622/1986. 

3. Η προώθηση των διαδικασιών αξιολόγησης και έγκρι¬ 
σης των επενδύσεων, ο έλεγχος αυτών και η εφαρμογή 
των σχετικών με τα κίνητρα διατάξεων. 

Η ισχύς της απόφασης αρχίζει από την 1η Σεπτεμβρίου 
1997. 

Η απόφαση αυτή δεν προκαλεί δαπάνη σε βάρος του 
Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Ερμούπολη, 29 Αυγούστου 1997 

Ο Γ ενικός Γ ραμματέας 
ΔΗΜΗΤΡΗΣ ΚΑΛΟΥΔΙΩΤΗΣ 

-♦- 

Αριθ. Α.Π. 4728 (10) 

Ίδρυση Γ ραφείου Περιβάλλοντος και Χωροταξίας Δωδε¬ 
κανήσου με έδρα τη Ρόδο». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του δεύτερου εδάφιου της παραγράφου 
1 του άρθρου 2 του Ν. 2503/1997 “Διοίκηση, οργάνωση, 
στελέχωση της Περιφέρειας, ρύθμιση θεμάτων γαι την 
Τοπική Αυτοδιοίκηση και άλλες διατάξεις”. 

2. Την ανάγκη προσαρμογής της οργάνωσης της Περι¬ 
φέρειας στις τοπικές συνθήκες και ιδιαιτερότητες. 

3. Την ανάγκη ταχείας διεκπεραίωσης των υποθέσεων 
και εξασφάλιση εύρυθμης και αποδοτικής λειτουργίας των 
υπηρεσιών της Περιφέρειας, αποφασίζουμε: 

Ιδρύουμε Γ ραφείο Σχεδιασμού και Ανάπτυξης Δωδεκα¬ 
νήσου με έδρα τη Ρόδο το οποίο αποτελεί οργανωτική μο¬ 
νάδα της Διεύθυνσης Περιβάλλοντος και Χωροταξίας της 
Περιφέρειας Νοτίου Αιγαίου. 

Αρμοδιότητες του Γ ραφείου είναι οι εξής: 

Η εφαρμογή των εξειδικευμένων κατευθυντήριων 
γραμμών Περιβαλλοντικής και Χωροταξικής Πολιτικής σε 
επίπεδο Νομού Δωδεκανήσου, τις χρήσεις γης, τη χωρική 
διάρθρωση των παραγωγικών δραστηριοτήτων, τα δίκτυα 
και συστήματα τεχνικής υποδομής, τη δομή και διάρ¬ 
θρωση του οικιστικού δικτύου και τις ζώνες ειδικού σχε- 
διασμού καθώς και η επεξεργασία προγραμμάτων επεμ¬ 
βάσεων στο πλαίσιο του χωροταξικού σχεδιασμού. Η συλ¬ 
λογή, ανάλυση, επεξεργασία και αξιολόγηση των απαραι¬ 
τήτων στοιχείων και στατιστικών δεδομένων και εκπόνηση 
ειδικών μελετών. Η μέριμνα για την ενημέρωση της βάσης 
δεδομένων για το χωροταξικό πληροφοριακό σύστημα. 

Η συγκέντρωση των γενικών πληροφοριών για την ποιό¬ 
τητα του περιβάλλοντος και τις ρυπογόνες δραστηριότη- 

τες στην περιοχή, καθώς και για τη λειτουργία του εθνικού 
δικτύου πληροφορικής για το περιβάλλον. Η εισήγηση στη 
Δ/νση Περιβάλλοντος και Χωροταξίας, με βάση περιβαλ¬ 
λοντικά κριτήρια, για την εξασφάλιση χρηματοδοτικών πη¬ 
γών, καθώς και προτάσεις μέτρων για την προστασία του 
περιβάλλοντος της περιοχής, ιδιαίτερα των ευαίσθητων 
περιοχών (βιοτόπων κ.λπ.). 

Η προέγκριση χωροθέτησης έργων και δραστηριοτήτων 
κατά τις διατάξεις της υπ’ αριθ. 69269/5387/90 ΚΥΑ 
(ΦΕΚ 678 Β') που διατηρούνται στην Περιφέρεια, σύμ¬ 
φωνα με το άρθρο 2 του Π.Δ/τος 28 της 28.1.1993 (ΦΕΚ 
9 Α'), καθώς και εκείνων για τα οποία μεταβιβάσθηκε η 
αρμοδιότητα για έγκριση περιβαλλοντικών όρων, σύμ¬ 
φωνα με το άρθο 4 του Ν. 1650/1986 (ΦΕΚ 160 Α’) “Για 
την προστασία του περιβάλλοντος”, όπως τροποποιήθηκε 
με το άρθρο 6 του Ν. 2242/1994 (ΦΕΚ 162 Α') “Πολεοδό¬ 
μηση περιοχών δεύτερης κατοικίας σε Ζώνες Οικιστικού 
Ελέγχου, προστασίας φυσικού και δομημένου περιβάλλο¬ 
ντος και άλλες διατάξεις”. 

Η έγκριση περιβαλλοντικών όρων έργων και δραστηριο¬ 
τήτων εκ της κατηγορίας Α' της υπ’ αριθ. 69269/5387/90 
ΚΥΑ (ΦΕΚ 678 Β'), που μεταβιβάστηκε σύμφωνα με το 
άρθρο 4 του Ν. 1650/1986 “Για την προστασία του περι¬ 
βάλλοντος”, όπως τροποποιήθηκε με το άρθρο 6 του Ν. 
2242/1994 (ΦΕΚ 162 Α') “Πολεοδόμηση περιοχών δεύ¬ 
τερης κατοικίας σε Ζώνες Οικιστικού Ελέγχου, προστα¬ 
σίας φυσικού και δομημένου περιβάλλοντος και άλλες 
διατάξεις". 

Ο καθορισμός υδατικών περιοχών καθώς και τα έργα 
διευθέτησης και ρύθμισης ροής υδάτων. 

Η παροχή σύμφωνης γνώμης κατά τις διατάξεις του άρ¬ 
θρου 4 παρ. 2 του από 24.5.85 Π.Δ/τος (ΦΕΚ 270 Α') και η 
παροχή γνωμοδότησης σύμφωνα με το άρθρο 5 παρ. 2 του 
προαναφερόμενου Π.Δ/τος. 

Η εισήγηση - γνωμοδότηση προς την Δ/νση Περιβάλλο¬ 
ντος και Χωροταξίας που αφορούν τις αποφάσεις εξειδί- 
κευσης των γενικών κατευθύνσεων και οδηγιών στα θέ¬ 
ματα πολεοδομικού σχεδιασμού οικιστικής πολιτικής και 
κατοικίας, καθώς και οικονομικού και κτιριοδομικού κανο¬ 
νισμού. Ο συντονισμός της υλοποίησης των προγραμμά¬ 
των εκτέλεσης έργων που προβλέπονται από τα γενικά 
πολεοδομικά σχέδια (Γ.Π.Σ.) και τις πολεοδομικές μελέ¬ 
τες. 

Η παρακολούθηση και η διατύπωση απόψεων σε ότι 
αφορά προγράμματα μελετών Γ.Π.Σ. και πολεοδομικών 
μελετών ή και μεμονομένων ως άνω μελετών, η παρακο¬ 
λούθηση άσκησης των αρμοδιοτήτων των νομαρχιακών 
υπηρεσιών πολεοδομικού σχεδιασμού και εφαρμογών και 
η παροχή κατευθύνσεων και οδηγιών σε αυτές. 

Η έκδοση απόφασης έγκρισης παρεκκλησίων για εγκα¬ 
ταστάσεις εκτός εγκεκριμένων σχεδίων και εκτός ορίων 
οικισμών σύμφωνα με τις διατάξεις του από 24.5.1985 
Π.Δ/τος (ΦΕΚ 270 Α'). Οι αρμοδιότητες επιθεωρητή που 
αναφέρονται σε θέματα επικίνδυνων οικοδομών, σύμ¬ 
φωνα με τις παραγράφους 3 και 4 του άρθρου 5 του από 
13/22.4.1929 Π.Δ/τος (ΦΕΚ 153 Α'). Η εισήγηση προς 
τον Γ ενικό Γ ραμματέα για έκδοση απόφασης συγκρότη¬ 
σης συνεργείου κατεδάφισης αυθαίρετων κτισμάτων και 
κατασκευών (άρθρο 4 παρ. 1 εδαφ. 3 Π.Δ/τος 5/7.12.83 
ΦΕΚ 291 Α'). 

Η ισχύς της απόφασης αρχίζει από την 1 η Σεπτεμβρίου 
1997. 


Η απόφαση αυτή δεν προκαλεί δαπάνη σε βάρος του 
Κρατικού Προϋπολογισμού. 

Η απόφαση αυτή να δημοσιευθεί στην Επίσημη Εφημε¬ 
ρίδα της Κυβερνήσεως. 

Ερμούπολη, 29 Αυγούστου 1997 

Ο Γ ενικός Γ ραμματέας 
ΔΗΜΗΤΡΗΣ ΚΑΛΟΥΔΙΩΤΗΣ 

-♦- 

Αριθ. 44 ( 11 ) 

Τροποποίηση του Οργανισμού Εσωτερικής Υπηρεσίας 
της Νομαρχιακής Αυτοδιοίκησης 'Αρτας. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΑΡΤΑΣ 

Έχοντας υπόψη: 

1) Τις διατάξεις των άρθρων του Π.Δ. 30/96 (ΦΕΚ Α 21) 
“Κώδικας Νομαρχιακής Αυτοδιοίκησης”. 

2) Τον Οργανισμό Εσωτερικής Υπηρεσίας Νομαρχιακής 
Αυτοδιοίκησης 'Αρτας (αριθμ. 24/ΦΕΚ 356 τ. Β'). 

3) Την αριθμ. 11/1997 απόφασή του. 

4) Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολογι¬ 
σμού, αποφασίζει: 

Τροποποιεί τον Οργανισμό Εσωτερικής Υπηρεσίας της 
Νομαρχιακής Αυτοδιοίκησης Άρτας ως ακολούθως: 

ΑΡΙΘΜ. 66 

Α. Τροποποίση του Κεφαλαίου Δ άρθρο 7. 

1. Το άρθρο 7 λαμβάνει τον αριθμό 7Α. 

2. Η παρ. 2 διαγράφεται εξ ολοκλήρου. 

3. Οι παρ. 3, 4, 5, 6, 7 λαμβάνουν του αριθμούς 2, 3, 4, 
5, 6, αντίστοιχα. 

4. Προστίθεται στο Κεφάλαιο Δ άρθρο 7Β ως ακολού¬ 
θως: 

Άρθρο 7Β 

ΔΙΟΙΚΗΣΗ ΑΓΡΟΦΥΛΑΚΗΣ 

Οι αρμοδιότητες της Διοίκησης Αγροφυλακής που λει¬ 
τουργεί σε επίπεδο Δ/νσης, αφοορούν τα θέματα: 

Η Διοίκηση και εποπτεία των υπαλλήλων και των Οργά¬ 
νων Αγροφυλακής των οποίων προΐσταται. 

Η μέριμνα για την εφαρμογή της νομοθεσίας περί Αγρο¬ 
φυλακής. 

Η Επιμέλεια για την λήψη των ενδεικνυομένων και υπό 
των νόμων επιτρεπομένων μέτρων για την παγίωση της 
Αγροτικής Ασφάλειας. 

Η Επιθεώρηση των Γ ραφείων - Αγρονομείων και η πε¬ 
ριοδεία στην περιφέρεια του Νομού. 

Όλες τις αρμοδιότητες που ορίζονται ειδικότερα με 
τους νόμους περί Αγροφυλακής και των εκδιδομένων σε 
εκτέλεση αυτών Προεδρικών Διαταγμάτων και Αποφά¬ 
σεων. 

Η Διοίκηση αποτελείται από τα κατωτέρω Αγρονομεία 
και λειτουργούν σε επίπεδο τμήματος. 

1. Αγρονομείο Άρτας Α'. 

2. Αγρονομείο Άρτας Β'. 

3. Αγρονομείο Δροσοπηγής. 

Η εφαρμογή των Νόμων περί Αγροφυλακής και η επιμέ¬ 
λεια της λήψης των ενδεικνυομένων και υπό των νόμων 
επιτρεπόμενων μέτρων για την παγίωση της Αγροτικής 
Ασφάλειας στην περιοχή του. 

Η ευθύνη για την κατάσταση της Αγροτικής Ασφαλείας, 
την Αστυνομική παρακολούθηση θεμάτων αρδεύσεως και 
την καλή εφαρμογή των Νόμων. 

Η εισήγηση θεμάτων στο Αγρονομικδ Συμβούλιο και 
εκτέλεση των αποφάσεων του. 

Η άσκηση αρμοδιοτήτων ειδικών Ανακριτικών Υπαλλή¬ 
λων κατά το άρθρο 114 του Ν.Δ. 3030/1954 και του άρ¬ 
θρου 34 του Κώδικα Ποινικής Δικονομίας. 

Δέκα τρεις (13) αγροτικές περιοχές που υπάγονται διοι- 
κητικώς στη Διοίκηση Αγροφυλακής Αρτας ανήκουν στο 
Αγρονομείο Φιλιππιάδας Πρέβεζας άπως ισχύει Ειρηνοδι- 
κιακώς. 

Η περιφέρεια, η επωνυμία, η έδρα και το προσωπικό των 
παραπάνω Υπηρεσιών ρυθμίζονται από τις κείμενες περί 
Αγροφυλακής διατάξεις (Ν.Δ. 3030/54). 

5. Η παρ. 5β του άρθρου 43 καταργείται. 

Προστίθεται παράγραφος α/α 19 στο άρθρο 13 που έχει 
ως εξής: 

“19. Στη Διοίκηση Αγροφυλακής προίσταται υπάλληλος 
του Κλάδου ΠΕ Διοικητικού - Οικονομικού”. 

19α. Στο Αγρονομείο Αρτας Α' προίσταται υπάλληλος 
του Κλάδου ΠΕ Διοικητικού - Οικονομικού. 

19β. Στο Αγρονομείο Αρτας Β' προίσταται υπάλληλος 
του Κλάδου ΔΕ Διοικητικού - Οικονομικού. 

19γ. Στο Αγρονομείο Δροσοπηγής προίσταται υπάλλη¬ 
λος του Κλάδου ΠΕ Διοικητικού - Οικονομικού. 

Β. Το άρθρο 19 τροποποιείται ως ακολούθως: 

Άρθρο 19 

Α. ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ 

Η Δ/νση Α/θμιας Εκπ/σης αποτελείται από τα παρα¬ 
πάνω τμήματα και γραφεία με τις αντίστοιχες αρμοδιότη- 
τητες που αναφέρονται σε διοικητικά, οικονομικά, εκπαι¬ 
δευτικά και περιβαλλοντικά θέματα: 

1. Τμήμα Διοικητικών και Οικονομικών θεμάτων: 

Στις αρμοδιότητες του Τμήματος ανήκουν: 

Ο χειρισμός όλων των θεμάτων της υπηρεσιακής κατά¬ 
στασης του εκπ/κού και διοικητικού προσωπικού. 

Η ίδρυση και λειτουργία ιδιωτικών σχολικών μονάδων, η 
πρόσληψη προσωπικού ιδιωτικών σχολείων και τα θέματα 
της υπηρεσιακής τους κατάστασης. 

Η πρόσληψη των προσωρινών αναπληρωτών. 

Η παραλαβή, κατανομή, προώθηση των διδακτικών βι¬ 
βλίων, των εποπτικών μέσων διδασκαλίας και λοιπών βοη¬ 
θημάτων. 

Η μεταφορά μαθητών και η μίσθωση μεταφορικών μέ¬ 
σων. 

Η χορήγηση υποτροφιών στους μαθητές. 

Οι τηλεφωνικές συνδέσεις (εγκαταστάσεις, μεταφορά 
κ.λ.π.). 

Οι μετακινήσεις εκτός έδρας. 

Η μέριμνα για θέματα επιλογής Προϊσταμένων στις σχο¬ 
λικές μονάδες και η τοποθέτηση και μετακίνηση του εκπ/ 
κού προσωπικού. 

Η Διοικητική μέριμνα. 

Η Γραμματειακή στήριξη Γραφείων Σχολικών Συμβού¬ 
λων. 

Τα σχολικά κυλικεία. 

Οι οργανώσεις των γονέων. 

Η Γ ραμματειακή υποστήριξη των Τμημάτων και της Δ/ 
νσης. 


Η τήρηση αρχείου λειτουργούντων σχολείων και στατι¬ 
στικών στοιχείων πόσης φύσεως. 

2. Τμήμα Εκπ/κών θεμάτων. 

Στις αρμοδιότητες του τμήματος ανήκουν: 

Η ίδρυση, προαγωγή, κατάργηση, υποβιβασμός, συγχώ¬ 
νευση, .μετατροπή, διαίρεση, μετονομασία και μεταφορά 
Νηπιαγωγείων και Δημοτικών Σχολείων. 

Η μετεκπαίδευση και επιμόρφωση του εκπαιδευτικού 
προσωπικού. 

Οι εγγραφές, μεταγραφές, φοίτηση, αξιολόγηση τίτλος 
σπουδών, απουσίες και λοιπά μαθητικά προβλήματα. 

Οι σχολικές βιβλιοθήκες. 

Η εποπτεία και ο έλεγχος των ιδιωτικών σχολικών μονά¬ 
δων. 

Η εκτίμηση των αναγκών σχολικών μονάδων σε εκπ/κό 
προσωπικό. 

Η έγκριση λευτουργίας μαθητικών κατασκηνώσεων. 

Η έγκριση σχολικών και εκπ/κών εκδρομών. 

3. Γ ραφείο Περιβαλλοντικής Εκπαίδευσης. 

Στις αρμοδιότητες του Γ ραφείου ανήκουν: 

Η παρακολούθηση προγραμμάτων περιβαλλοντικής 
εκπ/σης που εφαρμόζονται στο Νομό και η παροχή κάθε 
δυνατής βοήθειας για την καλύτερη υλοποίηση. 

Η παροχή πληροφορικού υλικού. 

Η παρότρυνση για την εφαρμογή περισσότερων προ¬ 
γραμμάτων. 

Η συνεργασία με τις υπηρεσίες του Νομού και τους φο¬ 
ρείς για προώθηση προγραμμάτων Π.Ε. 

Η στήριξη του έργου των περιβαλλοντικών κέντρων 
όπου αυτά λειτουργούν. 

Η διοργάνωση σεμιναρίων και η παρουσίαση δραστηρι- 
τήτων του Γραφείου. 

Η σύνταξη εκθέσεων πεπραγμένων στο τέλος της σχο¬ 
λικής χρονιάς, με εισήγηση και παρατηρήσεις για τα προ¬ 
γράμματα που εφαρμόσθηκαν, αλλά και προώθηση γενι¬ 
κότερα της περιβαλλοντικής εκπ/σης. 

Η συνεργασία με υπεύθυνους των παιδαγωγικών τμημά¬ 
των πανεπιστημιακών σχολών, που εδρεύουν στην πε¬ 
ριοχή. 

Η συνεργασία με το τμήμα περιβάλλοντος της Δ/νσης 
Πολεοδομίας και Περιβάλλοντος. 

Β. 1 ο Γ ραφείο Α/θμιας Εκπαίδευσης. 

Στις αρμοδιότητες του Γ ραφείου ανήκει ο σχεδιασμός 
όλων των θεμάτων της υπηρεσιακής κατάστασης του εκπ/ 
κού και διοικητικού προσωπικού της αρμοδιότητάς του, 
καθώς και των θεμάτων διδακτηριακών εγκαταστάσεων 
και εξοπλισμός και λειτουργεί με την άμεση ευθύνη του 
Προϊσταμένου του. 

Στο Γραφείο λειτουργεί σύμφωνα με το Ν. 1566/85, 
άρθρο 19 παρ. 3 Τμήμα Γραμματείας με Προϊστάμενο 
Διοικητικό Υπάλληλο. 

Οι αρμοδιότητες του Τμήματος είναι οι αντίστοιχες του 
Τμήματος Διοικητικών και Εκπ/κών θεμάτων της Δ/νσης 
Α/θμιας Εκπ/σης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Άρτα, 14 Ιουλίου 1997 

Ο Πρόεδρος του Ν.Σ. 

ΘΕΟΔΩΡΟΣ ΜΠΟΛΗΣ 

Αριθ. 134 (12) 

Χορήγηση άδειας ίδρυσης και λειτουργίας Ερασιτεχνικής 
Σχολής Χορού. 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Το Ν. 1158/81 “περί οργανώσεως και διοίκησης Σχο- 
χολών Ανωτέρας Καλλιτεχνικής εκπαίδευσης κ.τ.λ.’ (ΦΕΚ 
127/Α/13.5.81). 

2. Το Π.Δ. 457/83 “Ίδρυση και λειτουργία Ερασιτεχνι¬ 
κών Σχολών Χορού” (ΦΕΚ 174/Α/1983). 

3. Τις 3758/29.1.1987 και 20347/20.5.87 εγκύκλιες 
διαταγές της Δ/νσης Καλών Τεχνών του Υπουργείου Πολι¬ 
τισμού σχετικά με την ίδρυση και λειτουργία Ερασιτεχνι¬ 
κών Σχολών Χορού. 

4. Το Π.Δ. 347/1986/ΦΕΚ/154/Α/6.10.1986 με το 
οποίο μεταξύ των άλλων μεταβιβάστηκε στους Νομάρχες 
η αρμοδιότητα χορήγησης άδειας ίδρυσης άδειας και λει¬ 
τουργίας Ερασιτεχνικών Σχολών Χορού πλήν του Ν. Αττι¬ 
κής. 

5. Την από 15.4.97 αίτηση της Αθανασίας Φίτσιου με τα 
δικαιολογητικά που της συνοδεύουν, περί χορήγησης 
άδειας ιδρύσεως και λειτουργίας Ερασιτεχνικής Σχολής 
Χορού με την επωνυμία «ΣΧΟΛΗ ΧΟΡΟΥ - ΝΑΣΙΑΣ Κ. ΦΙ- 
ΤΣΙΟΥ». 

6. Το από 13.6.1997 Πρακτικό αυτοψίας της Επιτροπής 
ελέγχου της καταλληλότητας των κτιριακών εγκαταστά¬ 
σεων των Σχολών Καλλιτεχνικής εκπαίδευσης (άρθρο 6 
Παρ. 4 του Ν. 1158/81) που συγκροτήθηκε με την 19492/ 
3.8.94 απόφασή μας σύμφωνα με το οποίο κρίνεται κα¬ 
τάλληλο από κτιριακή άποψη το επί της οδού Μανωλάκη 
και Ηφαίστου στη Λάρισα και να χρησιμοποιηθεί για στέ¬ 
γαση της εν λόγω Σχολής Χορού, αποφασίζουμε: 

Χορηγούμε στην Αθανασία Φίτσιου άδεια ίδρυσης και 
λειτουργίας Ερασιτεχνικής Σχολής Χορού με την επωνυ¬ 
μία «ΣΧΟΛΗ ΧΟΡΟΥ - ΝΑΣΙΑΣ Κ. ΦΙΤΣΙΟΥ». 

Έδρα της Σχολής ορίζεται η Λάρισα, οδός Μανωλάκη 
13-15 και Ηφαίστου 21-23. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λάρισα, 10 Ιουλίου 1997 

Ο Νομάρχης 
ΙΩΑΝΝΗΣ ΦΛΩΡΟΣ 

-φ- 

Αριθ. οικ. 255 (13) 

Αύξηση μετοχικού κεφαλαίου «Αμιγούς Δημοτικής Επιχεί¬ 
ρησης Κοινωνικής, Οικονομικής και Πολιτιστικής Ανά¬ 
πτυξης Δήμου Νιγρίτας Ν. Σερρών». 

Η ΠΡΟΪΣΤΑΜΕΝΗ Δ/ΝΣΗΣ ΤΟΠΙΚΗΣ ΑΥΤΟΔΙΟΙΚΗΣΗΣ 
ΚΑΙ ΔΙΟΙΚΗΣΗΣ Ν. ΣΕΡΡΩΝ 

Έχοντας υπόψη: 

1. Τις διατάξεις του άρθρου 277 του Π.Δ. 410/1995. 

2. Την αριθ. 7693/14.5.1996 απόφαση του Περιφε- 
φερειακού Δ/ντή Σερρών που δημοσιεύθηκε στο ΦΕΚ 
398/27.5.1996 τ. Β', περί συστάσεως αμιγούς Δημοτικής 
Επιχείρησης με την επωνυμία «Δημοτική Επιχείρηση Κοι¬ 
νωνικής, Οικονομικής και Πολιτιστικής Ανάπτυξης Δήμου 
Νιγρίτας». 

3. Την αριθ. 62/1997 απόφαση τουΔ.Σ. Νιγρίτας με την 


οποία τροποποιείται η αριθ. 19/1996 όμοια αυτού περί 
σύστασης της ως άνω επιχείρησης και αυξάνεται το μετο¬ 
χικό κεφάλαιό της κατά 33.000.000 δρχ. ήτοι από 
2.000.000 δρχ. σε 35.000.000 δρχ. για την συμμετοχή 
της επιχείρησης στην Κοινοτική Πρωτοβουλία ΙΕΑΟΕΒ II 
και ειδικότερα τη διαχείριση του έργου “Πρωίμηση σπα¬ 
ραγγιού με υπεδάφια θέρμανση με χρήση γεωθερμικής 
ενέργειας”. 

4. Την συμπλήρωση οικονομοτεχνικής μελέτης αύξη¬ 
σης του αρχικού κεφαλαίου, αποφασίζουμε: 

1. Τροποποιούμε την αριθ. 7693/14.5.1996 απόφαση 
του Περιφερειακού Δ/ντή Ν. Σερρών ως προς το άρθρο 7 
αυτής και αυξάνουμε το μετοχικό κεφάλαιο της επιχείρη¬ 
σης κατά 33.000.000 δρχ. ήτοι από 2.000.000 δρχ. σε 
35.000.000 δρχ. για τη συμμετοχή αυτής στην Κοινοτική 
Πρωτοβουλία Ι.ΕΑ0ΕΒ II. 

2. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Νιγρί¬ 
τας ύψους 35.000.000 δρχ. για το έτος 1997. Για την κά¬ 
λυψη της ανωτέρω δαπάνης έχει εγγράφει πίστωση πο¬ 
σού 35.000.000 δρχ. στον Κ.Α. 2/212.9 του προϋπολογι¬ 
σμού έτους 1997 με την ένδειξη «Κεφάλαιο ΔΕΚΟΠΑ». 

3. Κατά τα λοιπά ισχύει η αριθ. 7693/14.5.1996 από¬ 
φαση του Περιφερειακού Δ/ντή Ν. Σερρών. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Σέρρες, 4 Σεπτεμβρίου 1997 

Με εντολή Γεν. Γραμ. Περιφ. Κεντρ. Μακεδονίας 
Η Διευθύντρια 
ΝΙΚΗ ΑΝΤΩΝΙΑΔΟΥ 

-♦- 

ΑΣΤΥΝ ΟΜΙΚΕΣ ΔΙΑΤΑ ΞΕΙΣ 

(14) 

ΑΣΤΥΝΟΜΙΚΗ ΔΙΑΤΑΞΗ ΑΡΙΘ. 5/97 
Κατάργηση αστυνομικών διατάξεων. 

Ο ΔΙΕΥΘΥΝΤΗΣ ΤΗΣ ΑΣΤΥΝΟΜΙΚΗΣ 
ΔΙΕΥΘΥΝΣΗΣ ΔΡΑΜΑΣ 

Έχοντας υπόψη: 

1. Τις διατάξεις του άρθρου 12 παρ. 3 και 4 του Ν. 
1481/1984 “Οργανισμός Υπουργείου Δημόσιας Τάξης" 
(Α-152), όπως τροποποιήθηκε και συμπληρώθηκε με το 
άρθρο 1 του Ν. 1590/1986 (Α-49) και το άρθρο 36 του Ν. 
2168/1993 (Α-147). 

2. Τις διατάξεις του άρθρου 33 παρ. 1 εδάφιο ιβ' του 
Π.Δ. 161/1988 (Α-74) “Αναδιάρθρωση, σύσταση, οργά¬ 
νωση και λειτουργία περιφερειακών Υπηρεσιών της Ελλη¬ 
νικής Αστυνομίας και άλλες διατάξεις". 

3. Τις διατάξεις του άρθρου 29Α του Ν. 1558/1985 (Α- 
137) “Κυβέρνηση και Κυβερνητικά Όργανα”, όπως αυτό 
προστέθηκε με το άρθρο 27 του Ν. 2081/1992 (Α-154) 
και αντικαταστάθηκε με το άρθρο 1 του Ν. 2469/1997 
(Α-38). 

4. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Από την έναρξη της παρούσας καταργούνται οι κάτω- 

τέρω Αστυνομικές Διατάξεις του Διευθυντή της Αστυνομι¬ 
κής Διεύθυνσης Δράμας: 

α. Η υπ’ αριθ. 2/1982 “Περί καθορισμού τόπων στάθ¬ 
μευσης αθιγγάνων και απαγορεύσεις περιφοράς ζώων 
(άρκτων - πιθήκων). 

β- Η υπ’ αριθ. 16/1983 “Περί όρων ίδρευσης και λει¬ 
τουργίας καταστημάτων πωλήσεως οινοπνευματωδών πο¬ 
τών και κεντρών διασκέδασης”. 

γ. Η υπ’ αριθ. 16Α/1992, “Τροποποίηση της υπ’ αριθ. 
16/1983 Αστυνομικής Διάταξης της Α.Δ. Δράμας περί 
όρων ιδρύσεως και λειτουργίας καταστημάτων πωλήσεως 
οινοπνευματωδών ποτών και κέντρων διασκέδασης”. 

δ. Η υπ’ αριθ. 8/1992 “Περί μέτρων προλήψεως πυρκα- 
ϊών”. 

ε. Η υπ’ αριθ. 12/1982 “Περί τηρήσεως σειράς προτε- 
ραιότητος στις αφετηρίες και στάσεις”. 

Αρθρο 2 

1. Η παρούσα ισχύει στην περιοχή αρμοδιότητας της 
Αστυνομικής Διεύθυνσης Δράμας, από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 25 Αυγούστου 1997 
Ο Διευθυντής Τ.Σ.Υ. 

ΤΣΟΥΦΗΣ ΧΡΗΣΤΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(15) 

Στην 2037818/5709/0022/22.5.97 (ΦΕΚ 458/4.6. 
97/τ.Β) απόφαση των Υπουργών Οικονομικών και Γεωρ¬ 
γίας με θέμα “κατανομή υπολοίπου ποσού έτους 1996, 
του ειδικού εντόκου Λογ/σμού με αριθ. 01703002288 - 
94 του Υπ. Γεωργίας, που τηρείται στην Αγροτική Τρά¬ 
πεζα της Ελλάδος (ΑΤΕ), γίνονται οι κατωτέρω διορθώ¬ 
σεις: 

1. Η παράγραφος 2 “κατανέμουμε εφάπαξ το αδιάθετο 
υπόλοιπο έτους 1966 του ειδικού λ/σμού κ.λ.π.” διορθώ¬ 
νεται στο ορθό, “κατανέμουμε εφάπαξ το αδιάθετο υπό¬ 
λοιπο έτους 1996 του ειδικού εντόκου λ/σμού κ.λ.π.’. 

2. Η παράγραφος 3 “κατά τα λοιπά ισχύει η αριθ. 21082/ 

22.8.96 (ΦΕΚ 740/Β/27.8.97) απόφασή μας “διορθώνε¬ 
ται στο σωστό “κατά τα λοιπά ισχύει η αριθ. 21082/22. 

8.96 (ΦΕΚ 740/Β/27.8.96) απόφασή μας”. 

(Από το Υπουργείο Γεωργίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


